Flere haglbyer i det nordjyske har fredag eftermiddag betydet flere trafikuheld.

Drilske haglbyer har betydet, at mindst fem biler er havnet i grøft eller vejkant i området omkring Hjallerup. Det skriver Nordjyllands Politi på deres twitter-profil, hvor det også fremgår, at særligt E45 skulle være ramt. TV2/Nord har selv en bil i området, der bekræfter, at haglbyerne gør det til et farligt føre, så eftermiddagstrafikanter på vej på weekend opfordres til at køre forsigtigt.